  Майя Бывальцева 10 ар талэсь азьло удмурт азьветлӥсьёс «ВКнтакте» мерлыко вотэслэсь тус-пуштроссэ (интерфейс) удмурт кылэ берыктыны кутскизы. Туннэ удмурт тус-пуштросэз кӧня ке сю адями аслаз бамаз пуктӥз ни. Со сярысь Удмуртиысь Калыкъёслэн эшъяськон юртсылэн пресс-службаез ивортэ. Бадӟым ужлы кичӧлтон Роман Романов, Сергей Максимов но Алексей Емельянов сётӥзы. Азьветлӥсьёс тямыс сюрслэсь трос кылъёсты берыктӥзы но малпазы. Дас арскын ӵектосэ даслэсь трос кылчиос пыриськизы. Берыктон уж али но азьланьтӥське. Мон котькуд нунал 10-20 кылъёсты ке берыктыны тыршисько. Али 80 процентэз берыктэмын, солэсь ӧжыт луиз ке, удмурт кылэз кылъёслэн лыдметысьтызы автоматически поттозы (кызьы луиз вал кык ар талэсь азьло, соин ик мон та уж борды кутски). «ВКонтакте» нуналлы быдэ выльдӥське, выль люкетъёс, фишкаос, кылъёс кылдо. Со сяна, берыктэм текстын одӥг запятоез ке но воштӥськиз ке, сое выльысь берыктыны кулэ Богдан Анфиногенов, «ВКнтакте» мерлыко вотэслэсь тус-пуштроссэ одӥгез берыктӥсьРоссиын удмурт кыл луиз витетӥез, кудӥныз «ВКонтакте» мерлыко вотэс «вераськыны» кутскиз. Тодэ вайытом, алигес удмурт азьветлӥсьёс навигаторез удмурт кылэ берыктӥзы. Табере «Телеграм» ватсэт бордын ужало. Ватсалом, 2016-тӥ арын Яндекс удмурт кылэз онлайн амалэн берыктӥсьлэсь эскерон программазэ лэзиз. Пумен солы «эталон текст» кылдытӥзы.  Тегъёс: Мерлык Ижкар мерлыковотэс Удмуртия удмурткыл  